Corona Australis (constellatio)
Corona Australis sive Austrina est parva constellatio caeli australis, quae sub australi parte Sagittarii constellationis videri potest. Stellae huius sideris, quarum lucidissimae tantum quartae magnitudinis sunt, arcum in caelo situm faciunt.

Corona Australis iam in temporibus antiquis a Ptolemaeo memorata est. In altera parte caeli etiam Corona Borealis constellatio inveniri potest.

Stellae 

Stella lucidissima Alfecca Meridiana (α Coronae Australis) circiter 130 spatia lucis annuae a Sole remota est. Ea stella classis spectralis A2 V candida splendet. Alfecca in lingua Arabica fracta significat.
 β CrA, 508 spatia lucis annuae remota stella lutea classis spectralis K0 II/III est.
 γ CrA, 58 sla remota stella duplex est. Vtraque stella classis spectralis F8 est.
 δ CrA 175 sla remota stella lutea parva classis spectralis K1 III est.
 ε CrA, 98 sla remota stella mutans classis F3 IV/V est.
 ζ CrA, 184 sla remota candida stella classis A0 Vn est.
 κ CrA 500 sla remota stella duplex est. Altera stella classis spectralis B9 est, altera A0.

Cumuli stellarum 
Cumulus stellarum globosus NGC 6541 circiter 22.000 spatia lucis annuae remotus est. Per telescopium (minimum 15 cm aperturae) stellae singulae discerni possunt. Qui cumulus inter annos 1834 et 1838 ab Iohanne Herschel inventus est.

Notae

Nexus externi 
 "Corona Austrina" apud Chris Dolan, The Constellations and their Stars
 "The Constellations" apud situm Internationalis Unionis Astronomicae

!
Constellationes